section_heading: Povijest
paragraph_text: Kratke crtice iz povijesti Ivanjske: 1258. Kralj Bela IV darovao je redu cistercita zemljišni posjed koji se je nalazio 'kod sv. Ivana', negdje u Vrbaškom kraju. Prema nekim pokazateljima taj posjed je bio u Ivanjskoj. 1334., u popisu župa zagrebačke biskupije, spominje se crkva sv. Ivana u posjedu reda Ivanovaca. Najvjerojatnije je da ime naselja (i rijeke) Ivanjska dolazi od Ivanovaca, utvrde Ivangrad i crkve posvećene sv. Ivanu, koji su se nalazili u ovom kraju. Ostaci jedinog starog europskog srednjovjekovnog hospicija bili su sacuvani upravo u Ivanjskoj i mogli su se vidjeti sve do konca 19. st. Ali zasigurno Ivanjska je kao naselje mnogo starija, iako se ne zna kako se prije zvala. Kontinuitet življenja na ovom prostoru može se pratiti još od prapovijesnih vremena.